OpenLLM-France/wikimedia huggingface dataset:
# Ciutat especial del Japó

* Divisions administratives del Japó
* Nivel regional
* Regions (地方 chihō)
* Nivell prefectural
* Prefectures (都道府県 todōfuken)
* Nivell subprefectural
* Subprefectures (支庁 shichō)
* Ciutats designades (政令指定都市 seirei-shitei-toshi)
* Districtes (郡 gun)
* Nivell municipal
* Ciutats nucli (中核市 chūkaku-shi)
* Ciutats especials (特例市 tokurei-shi)
* Ciutats (市 shi)
* Barris especials (特別区 tokubetsu-ku)
* Viles (町 chō / machi)
* Pobles (村 son / mura)
* Nivell submunicipal
* Districtes urbans (区 ku)
* Barris (町丁 chōchō)
Al Japó, una ciutat especial (特例市, Tokureishi) és una ciutat amb una població de com a mínim 200,000 habitants, i té conferides funcions normalment portades a terme pels governs prefecturals. Aquestes funcions són un subconjunt de les conferides a les ciutats nucli.
Aquesta categoria fou establerta per la Llei d'Autonomia Local (article 252, clàusula 26). Les ciutats especials són designades pel Gabinet després d'una petició per part del concell de la ciutat i l'assemblea prefectural.
# Xenopipo

Xenopipo és un gènere d'ocells de la família dels píprids (Pipridae).

## Llistat d'espècies

Segons la Classificació del Congrés Ornitològic Internacional (versió 10.2, 2020) aquest gènere està format per dues espècies:
* Xenopipo uniformis - manaquí olivaci.
* Xenopipo atronitens - manaquí negre.
# Víctor Barguilla

Víctor Barguilla (Logronyo, 1899 - Palència, 28 de maig de 1937) va ser un actor, metge i barber, mort a la guerra civil espanyola.
Veí de Barakaldo des de principi dels anys 20, es guanyava la vida com a barber. Amb molts interessos culturals, va aprendre la llengua auxiliar internacional esperanto en un grup local i es va llicenciar com a metge practicant a la Universitat de Valladolid. El 1922 va fundar el grup de teatre Camino del Arte i el 1928 el Grupo Borrás. Com a actor, és conegut per haver interpretat 'Don Timoteo' a El mayorazgo de Basterretxe, l'únic film mut de llarga durada de producció basca, dirigit per Mauro Azkona el 1928. A anys 30 va exercir com a metge practicant a diverses localitats de la província de Burgos, com ara Criales de Losa, La Horra i Villamuriel de Cerrato. En aquest darrer poble hi va fundar una escola per a adults. Quan va començar la guerra civil, la seva família va ser denunciada per rojos. El seu fill Manuel i ell van ser arrestats i portats a la presó Model de Palència. Van ser condemnats a mort per republicans. Víctor Barquilla va ser afusellat, mentre el seu fill va sobreviure. Les seves restes descansen al parc de la Carcavilla de Palència, antic cementiri de la ciutat, en una fossa sense determinar.

## Referències

* ↑ «Desaparecidos: Víctor Barguilla Varcárcel». Arxivat de l'original el 2018-04-02. [Consulta: 1r abril 2018].
* 1 2 3 4 5 6 Echevarrieta, Alberto López. «anglès&pageid=3000018331&pagename=Bilbaonet%2FBIO_Publicacion_FA%2FBIO_Publicacion Víctor Baguilla, del cine al paredón». Bilbo zineman/Bilbao en el cine (252), 2018. [Consulta: 1r abril 2018].
* ↑ «19 de desembre: EL MAYORAZGO DE BASTERRETXE». [Consulta: 1r abril 2018].
# Archie Eversole

Archie Eversole (Alemanya, 26 de juliol de 1984 - comtat de DeKalb, 3 d'abril de 2022) va ser un raper i compositor estatunidenc amb seu a Atlanta (Geòrgia), més conegut pel seu senzill de 2002 We Ready.

## Primers anys de vida

Eversole va néixer el 26 de juliol de 1984 a Alemanya mentre els seus pares militars estaven estacionats al país. Els seus pares es traslladarien a College Park (Geòrgia), on es va criar.

## Carrera

Eversole va gravar el seu únic àlbum de llarga durada, Ride Wit Me Dirty South Style, quan tenia disset anys. El disc va ser llançat per primera vegada l'any 2001 pel segell independent Phat Boy Records i Break Bread Productions, i després va ser reeditat per MCA Records el 2002, quan va assolir el número 83 del Billboard 200. El senzill destacat, "We Ready", contenia una mostra de la cançó de Steam de 1969 "Na Na Hey Hey Kiss Him Goodbye". Tot i que només va assolir el número 64 a la llista Billboard Hot R&B/Hip-Hop Songs, la cançó va resultar popular al món de l'esport, ja que es va incloure en material promocional de la National Football League i es va tocar als partits locals del club de la Major League Atlanta United, mentre que els Kansas City Royals el van adoptar com a himne per a la seva campanya de postemporada MLB 2014. Es va gravar un vídeo musical per a un remix de la cançó amb Bubba Sparxxx.
El 2018, Eversole va gravar "United We Conquer", una cançó de lluita dedicada a l'Atlanta United.

## Mort

El 25 de març de 2022 Eversole va ser trobat amb ferides de bala en una benzinera del comtat de DeKalb. Va ser hospitalitzat però va morir a causa de les seves ferides als 37 anys el 3 d'abril. El seu germà, Alexander Kraus, va ser arrestat i acusat d'assassinat.

## Referències

* ↑ Sarig, Roni. Third Coast: Outkast, Timbaland, and How Hip-hop Became a Southern Thing. Da Capo Press, 1 maig 2007, p. 295. ISBN 0306814307.
* 1 2 «Biography Archie Eversole» (en anglès americà). [Consulta: 21 gener 2019].
* ↑ «Archie Eversole». Billboard. [Consulta: 14 abril 2022].
* ↑ Hollis, Henri. «‘We Ready’ rapper Archie Eversole shot, killed by brother, DeKalb police say». ajc.com, 14-04-2022. [Consulta: 14 abril 2022].
* ↑ Deters, Jeff. Miracle Moments in Kansas City Royals History: The Turning Points, the Memorable Games, the Incredible Records. Sports Publishing, 18 juliol 2017, p. 295. ISBN 1613219954.
* ↑ «Atlanta artist Archie Eversole releases ATL UTD themed track "United We Conquer"», 27-07-2018. [Consulta: 20 gener 2019].
* ↑ Staff. «“We Ready” rapper Archie Eversole shot, killed by his brother, DeKalb police say». WSB-TV, 14-04-2022. [Consulta: 14 abril 2022].
# Montserrat Galcerán Huguet

Montserrat Galcerán Huguet (Barcelona, 1946) és una catedràtica de filosofia i activista espanyola, regidora de l'Ajuntament de Madrid des de 2015. Es va llicenciar en filologia clàssica i filosofia a la Universitat de Barcelona i es va doctorar en filosofia a la Universitat Complutense de Madrid (UCM). És catedràtica de filosofia en la UCM. Membre de Guanyem Madrid, va resultar triada regidora per la candidatura d'Ara Madrid en les eleccions de maig de 2015. Se li va assignar la regidoria-presidència dels districtes de Moncloa-Aravaca i de Tetuán.

## Obres

* La invención del marxismo. Iepala, 1997.
* Silencio y olvido; el pensar de Heidegger durante los años treinta. Editorial Hiru, 2004.
* Deseo (y) libertad. Una investigación sobre los presupuestos de la acción colectiva. Traficantes de sueños, 2006.
* La bárbara Europa. Una mirada desde el postcolonialismo y la descolonialidad. Traficantes de sueños, 2016.

## Referències

* 1 2 Alba Rico, 2007.
* ↑ Melgares, Alejandro. «Montserrat Galcerán: "Los vecinos no deben ver la Junta Municipal como un adversario al que mendigar"». eldistrito.es, 16-09-2015. Arxivat de l'original el 2016-04-23. [Consulta: 24 setembre 2016].
* ↑ Pires, 2009, p. 152.
* ↑ «La concejala de Madrid criticada por su riña con la Policía: “Un ciudadano fue lesionado por su intervención”». público.es, 23-09-2015.
* ↑ «Quién es quién en Ahora Madrid: los 19 de Manuela Carmena». Eldiario.es, 26-05-2015.
* ↑ «El nuevo Ayuntamiento de Madrid tendrá 9 concejalías y tres tenientes de alcalde», 14-06-2015.
* ↑ Pires, 2010, p. 152-157.

## Bibliografia

* Alba Rico, Santiago «El silencio de Heidegger, ontología de una decisión política. En torno a Silencio y Olvido; El Pensar de Heidegger durante los años treinta». Psikeba. Revista de Psicoanálisis y Estudios Culturales, 2007. Arxivat de l'original el 2015-09-18. ISSN: 1850-339X [Consulta: 24 setembre 2016].
* Pires, Maria do Céu «Galcerán, Monserrat, Deseo (y) libertad. Una investigación sobre los presupuestos de la acción colectiva». Revista Crítica de Ciências Sociais, 90, 2010, pàg. 152-157. ISSN: 2182-7435.
# Segona Guerra Mitridàtica

La segona guerra mitridàtica fou un conflicte armat entre Roma i el Regne del Pont.
El rei Mitridates VI Eupator del Pont va reunir exèrcits i una flota per sotmetre les províncies rebels a la zona del Caucas i el Bòsfor Cimmeri. Aquest preparatius van despertar l'alarma dels romans que van sospitar que anaven dirigides contra ells i amb aquest motiu i amb el pretext de què els pòntics encara no havien abandonat tot el Regne de Capadòcia tal com s'havia convingut al final de la primera guerra mitridàtica (84 aC), el general romà Murena va envair el Pont (83 aC). Murena es va apoderar de Comana i va creuar l'Halis i va assolar la regió.
Murena estava ara assessorat pel general Arquelau, antic general pòntic que havia passat al servei dels romans després de sospitar que el rei Mitridates el volia fer matar com a sospitós de traïció. Mitridates, que no estava preparat per reprendre la lluita, no va oferir resistència i va enviar a Roma ambaixadors per queixar-se; el 82 aC va arribar un llegat romà que tenia autoritat sobre Murena i el rei esperava que la lluita s'acabaria, però contràriament Murena va poder continuar els atacs; Mitridates va haver de respondre. L'exèrcit reunit per Mitridates va xocar contra els romans a la vora del reiu Halis i els romans foren totalment derrotats.
Murena es va retirar amb dificultat cap a Frígia deixant Capadòcia en mans de Mitridates que es va apoderar de part del país i l'haguera ocupat totalment si no hagués arribat el llegat Aule Gabini amb ordes de Sul·la a Murena de parar la guerra; Mitridates va consentir la retirada de Capadòcia i la guerra es va acabar (82 aC)

## Referències

* ↑ «Second Mithridatic War, 83-82 B.C.». [Consulta: 9 setembre 2018].
# Xenophrys wawuensis

Xenophrys wawuensis és una espècie d'amfibi que viu a la Xina.
Està amenaçada d'extinció per la pèrdua del seu hàbitat natural.

## Referències

* Jianping, J. & Feng, X. 2004. Xenophrys wawuensis. Llista Vermella d'Espècies Amenaçades de la UICN 2006. Consulta: 14 de gener de 2008.
# Víctor Bravo Durán

Víctor Bravo Durán (Sant Sebastià, 1954) és un polític basc. Militant del Partit Nacionalista Basc, ha estat Director de Patrimoni i Contractació del Govern Basc (1986-1990), cap del Servei de Recaptació de la Diputació Foral de Guipúscoa (1990-1991) i Director General d'Hisenda de la Diputació Foral de Guipúscoa (1991-2003). Fou escollit senador per Guipúscoa a les eleccions generals espanyoles de 2004 fins que renuncià al càrrec el 2007 degut a la seva possible implicació en un presumpte delicte de prevaricació i suborn

## Referències

* ↑ Mariano Bravo, el amigo de Víctor, El País, 15-5-2007
* ↑ El Diario Vasco, 18-5-2007
# Comparador de parpelleig

* Per a altres significats, vegeu «comparador (desambiguació)».
El microscopi de parpelleig o estereocomparador és un instrument utilitzat en l'àmbit de l'astronomia per mesurar moviments o variacions de brillantor en objectes celestes. L'estereocomparador era molt útil per detectar estels, estrelles dobles, asteroides, estrelles variables i el desplaçament de les estrelles.
L'instrument és bàsicament un microscopi on se superposen en forma òptica dues plaques fotogràfiques, canviant ràpidament d'unes a altres. D'aquesta manera es poden comparar les dues imatges i detectar diferències entre elles. En l'actualitat l'instrument ha estat reemplaçat per l'ús d'ordinadors que realitzen essencialment la mateixa tasca encara que amb molta més velocitat i precisió.

## Principi de funcionament

Es prenen fotografies d'una zona del cel nocturn en diferents instants o èpoques; posteriorment s'analitzen les fotografies en seqüències ràpides o "parpelleigs" a través d'un ocular. Així és possible descobrir canvis en la posició o brillantor d'un objecte.

## Descobriment del planeta Plutó

El 1930, Clyde Tombaugh va descobrir el planeta Plutó utilitzant un estereocomparador. Les fotografies que va comparar per descobrir havien estat preses les nits del 23 i 29 de gener de 1930.

## Referències

* ↑ Planets Beyond: Discovering the Outer Solar System (Dover Books on Astronomy). Mark Littmann. Dover Books on Astronomy. 344 pag. (2004), ISBN 0486436020, ISBN 978-0486436029
* ↑ The New CCD Astronomy: How to Capture the Stars With a CCD Camera in Your Own Backyard. Ron Wodaski. New Astronomy Press. 2002. 476 pag. ISBN 0971123705, ISBN 978-0971123700
* ↑ Gerald North. Astronomy in Depth. Springer, 2003, p. 98. ISBN 1852335807.
# Bretxa de Pauss

La Bretxa de Pauss és una collada que es troba en el límit dels termes municipals de la Vall de Boí (Alta Ribagorça) i de Naut Aran (Vall d'Aran), situada en el límit del Parc Nacional d'Aigüestortes i Estany de Sant Maurici i la seva zona perifèrica.
El coll està situat a 2.682,2 metres d'altitud, en la cresta de la serra de Tumeneia, entre el Pa de Sucre (SSO) i el Tumeneia (NE); comunica la nord-occidental vall de Valarties amb la sud-oriental capçalera de Caldes.

## Rutes

Dues són les rutes més habituals per arribar al coll:
* Des del refugi de la Restança per Lac de Mar.
* Des del refugi Joan Ventosa i Calvell, per la riba meridional de l'estany de Travessani, els estanys de Tumeneia i l'estany Clot.
Des del coll es poden atacar el Pa de Sucre i el Tumeneia.
* Pics de Comalespada i Punta Alta de Comalesbienes, vistos des de la Bretxa de Pauss
* Tossau de Mar vist des de la Bretxa de Pauss

## Referències

* ↑ ICC - Institut Cartogràfic de Catalunya. Bretxa de Pauss. [Consulta: 22/09/2013]
* ↑ Editorial Alpina. Vall de Boí [mapa], Primera edició, 1:25.000, L. Cartografia de Servicio Geográfico del Ejército. (febrer 2001)

## Bibliografia

* Editorial Alpina. Vall de Boí [mapa], Primera edició, 1:25.000, L. Cartografia de Servicio Geográfico del Ejército. (febrer 2001)
* Editorial Alpina. Carros de Foc [mapa], 1:25.000, L. Cartografia de Servicio Geográfico del Ejército. (2007)
* Institut Cartogràfic de Catalunya. Parc Nacional d'Aigües Tortes i Estany de Sant Maurici [mapa], Segona edició, 1:25.000. (abril 1998)
# Musaranya elefant de Peters

La musaranya elefant de Peters (Rhynchocyon petersi) és una de les setze espècies vivents de musaranya elefant d'Àfrica. Com els altres membres del gènere Rhynchocyon, és una espècie relativament grossa; els adults tenen una longitud mitjana de 28 cm i un pes mitjà de 450-700 g. És endèmica de Kenya i Tanzània.

## Galeria

* Musaranya elefant
* Musaranya elefant
* Musaranya elefant

## Referències

* National Zoo Arxivat 2008-04-03 a Wayback Machine. (anglès)
* Musaranya elefant de Peters Arxivat 2013-11-02 a Wayback Machine.
# Zincobriartita

La zincobriartita és un mineral de la classe dels sulfurs, que pertany al grup de l'estannita.

## Característiques

La zincobriartita és un sulfur de fórmula química Cu₂(Zn,Fe)(Ge,Ga)S₄. Va ser aprovada com a espècie vàlida per l'Associació Mineralògica Internacional l'any 2016. Cristal·litza en el sistema tetragonal. És l'anàleg de zinc de la briartita. Aquest mineral presenta una combinació única d'elements, tractant-se de l'únic mineral aprovat amb coure, zinc i germani.

## Formació i jaciments

Va ser descoberta a la mina Kipushi, a la localitat homònima de la regió de Katanga, a la República Democràtica del Congo. Es tracta de l'únic indret on ha estat trobada aquesta espècie mineral.

## Referències

* ↑ «Zincobriartite» (en anglès). Mindat. [Consulta: 18 novembre 2016].
# Colmier-le-Bas

Colmier-le-Bas és un municipi francès situat al departament de l'Alt Marne i a la regió del Gran Est. L'any 2007 tenia 22 habitants.

## Demografia
### Població

El 2007 la població de fet de Colmier-le-Bas era de 22 persones. Hi havia 12 famílies de les quals 4 eren unipersonals (4 dones vivint soles i 4 dones vivint soles), 4 parelles sense fills i 4 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 21 habitatges, 12 eren l'habitatge principal de la família, 8 eren segones residències i 1 estava desocupat. Tots els 21 habitatges eren cases. Dels 12 habitatges principals, 9 estaven ocupats pels seus propietaris i 3 estaven llogats i ocupats pels llogaters; 1 tenia tres cambres, 4 en tenien quatre i 7 en tenien cinc o més. 10 habitatges disposaven pel capbaix d'una plaça de pàrquing. A 3 habitatges hi havia un automòbil i a 6 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Colmier-le-Bas el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 4 | 80 a 84 | 4 |
| 0 | 75 a 79 | 0 |
| 0 | 70 a 74 | 0 |
| 0 | 65 a 69 | 0 |
| 4 | 60 a 64 | 0 |
| 0 | 55 a 59 | 0 |
| 4 | 50 a 54 | 0 |
| 4 | 45 a 49 | 0 |
| 0 | 40 a 44 | 0 |
| 0 | 35 a 39 | 0 |
| 0 | 30 a 34 | 0 |
| 0 | 25 a 29 | 0 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 10 persones, 6 eren actives i 4 eren inactives. Les 6 persones actives estaven ocupades(6 homes).. De les 4 persones inactives 1 estava jubilada i 3 estaven classificades com a «altres inactius».

### Activitats econòmiques

L'any 2000 a Colmier-le-Bas hi havia 4 explotacions agrícoles que ocupaven un total de 804 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Exploitations agricoles
* Résumé statistique Fitxa resum de dades estadístiques de Colmier-le-Bas a l'INSEE.
* Évolution et structure de la population Fitxa amb el detall de dades de Colmier-le-Bas a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Balsthal

Balsthal és un municipi del cantó de Solothurn (Suïssa), cap del districte de Thal.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
* ↑ Balsthal en Alemany, Francès o Italià al Diccionari històric de Suïssa.
# Concesio

Concesio (en llengua llombarda Consés, pronunciat localment [konˈses] o [konˈhes]) és un municipi de la Província de Brescia al nord d'Itàlia. Al març 2016, tenia 15,482 habitants i això ho fa segon municipi de la Vall Trompia per nombre d'habitants, després de Lumezzane. Concesio és el lloc de naixement de papa Pau VI.

## Referències

* ↑ Giovanni Battista Melchiori Vocabolario bresciano-italiano, Volume 2 - pag.52 de l'annex
* ↑ Dato Istat Arxivat 2018-12-16 a Wayback Machine. - Població al 31/03/2016
* ↑ www.treccani.it - Enciclopedia dei Papi
# Mrizigue

Mrizigue (àrab امريزيڭ) és una comuna rural de la província de Settat de la regió de Casablanca-Settat. Segons el cens de 2014 tenia una població total de 8.376 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Sempervivum arachnoideum

Sempervivum arachnoideum és una espècie de planta amb flors de les crassulàcies (Crassulaceae). És planta nadiua dels Alps, Apenins i Carpats. Fa 8 cm d'alt per 30 cm d'ample, és una planta suculenta que fa una roseta i és perenne utilitzada com planta ornamental per colonitzar zones seques. El seu epítet específic arachnoideum es refereix a les seves rosetes que semblen teranyines. Floreix al juliol amb flors rosades hermafrodites.
Aquesta planta ha guanyat l'Award of Garden Merit de la Royal Horticultural Society.

## Referències

* ↑ «BSBI List 2007» (xls). Botanical Society of Britain and Ireland. Arxivat de l'original el 2015-01-25. [Consulta: 17 octubre 2014].
* ↑ RHS A-Z encyclopedia of garden plants. United Kingdom: Dorling Kindersley, 2008, p. 1136. ISBN 1405332964.
* ↑ Harrison, Lorraine. RHS Latin for gardeners. United Kingdom: Mitchell Beazley, 2012, p. 224. ISBN 9781845337315.
* ↑ «RHS Plant Selector - Sempervivum arachnoideum». [Consulta: 3 juny 2013].
* S. arachnoideum flor
* Flor
* Teranyines
# Zincocopiapita

La zincocopiapita és un mineral de la classe dels sulfats, que pertany al grup de la copiapita. Anomenada així per ser el membre ric en zinc del grup de la copiapita.

## Classificació

Segons la classificació de Nickel-Strunz, la zincocopiapita pertany a «07.DB: Sulfats (selenats, etc.) amb anions addicionals, amb H₂O, amb cations de mida mitjana només; octaedres aïllats i unitats finites» juntament amb els següents minerals: aubertita, magnesioaubertita, svyazhinita, khademita, jurbanita, rostita, ortominasragrita, anortominasragrita, minasragrita, amarantita, bobjonesita, hohmannita, aluminocopiapita, metahohmannita, copiapita, calciocopiapita, ferricopiapita, cuprocopiapita i magnesiocopiapita.

## Característiques

La zincocopiapita és un sulfat de fórmula química ZnFe₄$^{3+}$(SO₄)₆(OH)₂·18H₂O. Cristal·litza en el sistema triclínic. La seva duresa a l'escala de Mohs és 2.

## Formació i jaciments

Es forma com a mineral secundari format en les zones d'oxidació de dipòsits de plom-zinc en climes molt àrids. Ha estat descrita al Canadà, a la Xina, a Alemanya, a Grècia, a Eslovàquia, Suïssa i als Estats Units.

## Referències

* ↑ «Zincocopiapite» (en anglès). Mindat. [Consulta: 7 novembre 2015].
# Codonosígids

Els codonosígids (Codonosigidae) són una família de protists Choanoflagellatea.

## Referències

* ↑ «Codonosigidae». [Consulta: 8 març 2009].
# Walter Horacio Peralta Saracho

Horacio Peralta (Montevideo, 3 de juny de 1982) és un futbolista uruguaià, que ocupa la posició de migcampista atacant.
Format al Danubio FC, hi va destacar a les files del Nacional, on aconsegueix 15 gols en 63 partits. El 2004 dona el salt a Europa, on sense massa fortuna, passa per les competicions italiana, espanyola i suïssa.
El 2006 retorna a Sud-amèrica. Eixe any guanya la Copa do Brasil amb el Flamengo. La seua carrera prossegueix per l'Uruguai, una cessió a Portugal, Argentina i Mèxic.
Ha estat internacional amb la selecció de l'Uruguai en 13 ocasions, tot marcant dos gols.

## Referències

* 1 2 «Horacio Peralta - AUF». [Consulta: 20 març 2022].
* 1 2 «Horacio Peralta - Perfil del jugador» (en castellà). [Consulta: 20 març 2022].

## Enllaços externs

* Fitxa del jugador
# Bandera de Vilamitjana

La bandera oficial de Vilamitjana (Tremp, Pallars Jussà) té el següent blasonament:
    Bandera apaïsada, de proporcions dos d'alt per tres d'ample, bicolor vertical verda i blanca, verda al cantó del pal i blanca al del vol. La part verda ocupa 7/18 parts de la llargada i la part blanca la resta. Sobre la divisòria dels dos colors, una flor de llis d'una alçada de 7/9 parts de la del drap de colors de l'un en l'altre.
Va ser aprovada en el Ple de l'entitat municipal descentralitzada el 19 de desembre de 1992 i publicada en el DOGC el 25 d'octubre de 1993 amb el número 1813.

## Vegeu també

* Escuts i banderes del Pallars Jussà

## Referències

* ↑ «RESOLUCIÓ de 7 d'octubre de 1993, per la qual es dóna conformitat a l'adopció de la bandera de l'entitat municipal descentralitzada de Vilamitjana.» (pdf). DOGC num. 1813, 25-10-1993. [Consulta: 28 novembre 2009].